**TUMAČENJA**

**S 10. SJEDNICE ZAJEDNIČKE KOMISIJE ZA TUMAČENJE KOLEKTIVNOG UGOVORA ZA ZAPOSLENIKE U SREDNJOŠKOLSKIM USTANOVAMA**

**28. veljače 2020. godine**

**97) Članak 24. Kolektivnog ugovora za zaposlenike u srednjoškolskim ustanovama, Z. K.,**

**Športska Gimnazija Zagreb**

Zahtjev za tumačenje članka 24. Kolektivnog ugovora Umanjenje radne obveze nastavnika, se odnosi na pravo nastavnice informatike, zaposlenice Športske gimnazije Zagreb sa napunjenih 30 godina radnog staža, zaposlene u Gimnaziji na 16 sati neposrednog rada u nastavi i 6 sati na održavanju informatičkog sustava, na umanjenje norme/uvećanje plaće?

**Tumačenje 97/20**

Na temelju činjenice da ispunjava kriterije za ostvarivanje navedenog prava utvrđene člankom 24. Kolektivnog ugovora, nastavnica ima pravo na umanjenje norme/uvećanje plaće na način utvrđen istim člankom.

**98) Članak 21. stavak 2. i 3. Kolektivnog ugovora za zaposlenike u srednjoškolskim**

**ustanovama, B. V., Gospodarska škola Varaždin**

Zahtjev za tumačenje članka 21., stavaka 2. i 3. Kolektivnog ugovora odnosi se na pravo stručnog suradnika ili nastavnika na uvećanje plaće po osnovi odrađivanja zamjene sata razredne zajednice za objektivno odsutnog razrednika u razredu koji je posebna odgojno-obrazovna skupina u kojoj svi učenici imaju prilagođeni program?

**Tumačenje 98/20**

 Temeljem činjenice da stručni suradnik ili nastavnik navedenu zamjenu sata razredne zajednice odrađuje u sklopu svog dnevnog radnog vremena po toj osnovi ne ostvaruju pravo na naknadu za održani sat zamjene.

Po osnovi stavka 2. članka 21. Kolektivnog ugovora ugovoreno pravo na naknadu za rad po osnovi uvećanjavrijednosti ukupnog neposrednog odgojno-obrazovnog radau posebnim razrednim odjelima ili odgojno-obrazovnim skupinama sa učenicima s teškoćama u razvoju za 21 %,ostvaruju nastavnici i stručni suradnici koji rade u tim razrednim odjelima ili odgojno-obrazovnim skupinama i provode posebne programe uz individualizirane postupke.

 Ugovoreno pravo po osnovi stavka 3. članka 21. Kolektivnog ugovora na naknadu za rad po osnovi rada po prilagođenom programu pri izvedbi nastave s učenicima s teškoćama u razvoju po redovnim programima uz prilagodbu sadržaja i individualiziranim postupcima u razrednim odjelima za 7%, ostvaruju nastavnici na način da se za svaki prilagođeni program vrijednost održanog sata redovite nastave uveća za 7%.

1. **Članak 19. Kolektivnog ugovora za zaposlenike u srednjoškolskim ustanovama, S. P.,**

**Srednja škola Bedekovčina**

Zahtjev za tumačenje članka 19. Kolektivnog ugovora, Smjenski rad odnosi se na tumačenje ostvarivanja prava zaposlenika na uvećanje osnovne plaće po osnovi smjenskog rada prema priloženom rasporedu (tablice o rasporedu tjednog zaduženja u nastavi) i u kojoj od dvije škole.

**Tumačenje 99/20**

Nastavnik S. P. ima pravo prema priloženom rasporeduna uvećanje osnovne plaće za smjenski rad u srijedu i petak u Srednjoj školi Zlatar.

1. **Članak 19. stavak 3., 4., 5. i 6. Kolektivnog ugovora za zaposlenike u srednjoškolskim**

**ustanovama, D. Z.-C., LJ.G.-R. i T.R. Zdravstveno učilište Zagreb**

 Zahtjev za tumačenje članka 19. Kolektivnog ugovora, Smjenski rad odnosi se na tumačenje ostvarivanja prava zaposlenika na uvećanje osnovne plaće po osnovi smjenskog rada prema priloženim tjednim rasporedima (tablice o rasporedu tjednog zaduženja u nastavi) tri nastavnice zaposlenice Zdravstvenog učilišta Zagreb, redom, D.Z.-C prof. matematike, LJ.G.R .prof. stručnih predmeta i T.R.,prof. fizike.

**Tumačenje 100/20**

Nastavnica D.Z.-C. prof. matematike, zaposlenica u Zdravstvenom učilištu Zagreb, ima pravo na uvećanje osnovne plaće za smjenski rad prema priloženom rasporeduza dane ponedjeljak, utorak, srijedu i petak u A smjeni pod uvjetom da se smjene izmjenjuju po redoslijedu A-B-A-B…

Nastavnica LJ.G.R . prof. stručnih predmeta, zaposlenica u Zdravstvenom učilištu Zagreb ima pravo na uvećanje osnovne plaće za smjenski rad prema priloženom rasporeduza dane ponedjeljak, utorak, četvrtak i petak u B smjeni pod uvjetom da se smjene izmjenjuju po redoslijedu A-B-A-B…

Nastavnica T.R., prof. fizike, zaposlenica u Zdravstvenom učilištu Zagreb ima pravo na uvećanje osnovne plaće za smjenski rad prema priloženom rasporeduza dane ponedjeljak, četvrtak i petak u B smjeni pod uvjetom da se smjene izmjenjuju po redoslijedu A-B-A-B…

1. **Članak 19. Kolektivnog ugovora za zaposlenike u srednjoškolskim ustanovama, D.M.,**

**Ugostiteljsko turistička škola Osijek**

Zahtjev 1. za tumačenje odnosi se na tumačenje stavka 5. članka 19. Kolektivnog ugovora, Smjenski rad, ostvarivanja prava zaposlenika na uvećanje osnovne plaće po osnovi smjenskog rada prema priloženom tjednom rasporedu za rad u A. i B. smjeni:

Zahtjev 2. za tumačenje vezan je uz primjenu članka 4. Pravilnika o normi rada nastavnika u srednjoškolskoj ustanovi prema priloženom zaduženju po nastavnim predmetima i programima.

**Tumačenje 101/20**

Tumačenje upita 1.

Nastavnica D.M. prof. matematike i računalstva u Ugostiteljsko-turističkoj školi Osijek ima pravo na uvećanje osnovne plaće za smjenski rad prema priloženom rasporeduu srijedu i četvrtak u A smjeni.

Tumačenje upita 2.

Zahtjev za tumačenje nije predmet tumačenja Zajedničke komisije za tumačenje Kolektivnog ugovora.

**102) Članak 19. stavak 3., 4., 5. i 6., Kolektivnog ugovora za zaposlenike u srednjoškolskim**

**ustanovama, D. G., Trgovačka škola Zagreb**

Zahtjev za tumačenje članka 19. Kolektivnog ugovora, Smjenski rad odnosi se na tumačenje ostvarivanja prava zaposlenika M.N., prof. TZK i T.I. prof. geografije na uvećanje osnovne plaće po osnovi smjenskog rada prema priloženim rasporedima (tablice o rasporedu tjednog zaduženja u nastavi) u razdobljima u nastavnoj godini i to:

-Za nastavnika M.N. od 9.9. 2019. do 27.9.2029; od 30.9. 2019. do 21.12.2019. i od 06.01. 2020. do 11.01.2020.;

-Za nastavnika T.I. od 9.9.2019. do 27.9.2019. od 30.9.2019. do 21.12.2019., od 6.01.2020. do 11.01.2020. i od 13.01.2020.

**Tumačenje 102/20**

Nastavnik M.N. prof. TZK, zaposlenik u Trgovačkoj školi Zagreb, prema priloženom rasporedu za razdoblje od 9.9. 2019. do 27.9.2019. ima pravo na uvećanje osnovne plaće za smjenski rad prema priloženom rasporeduza dane utorak i četvrtak prema rasporedu A tjedna, te dane ponedjeljak i srijedu prema rasporedu B tjedna.

Nastavnik M.N. prof. TZK, zaposlenik u Trgovačkoj školi Zagreb, prema priloženom rasporedu za razdoblje od 30.9. 2019. do 21.12.2019.i od 06.01. 2020. do 11.01.2020. ima pravo na uvećanje osnovne plaće za smjenski rad prema priloženom rasporedu i to za dane utorak i četvrtak prema rasporedu A tjedna, te ponedjeljak i srijedu prema rasporedu . tjedna.

Nastavnik T.I., prof. geografije u Trgovačkoj školi Zagreb prema priloženom rasporedu za razdoblje od 9.9. 2019. do 27.9.2019 nema pravo na uvećanje osnovne plaće za smjenski rad.

Nastavnik T.I., prof. geografije u Trgovačkoj školi Zagreb prema priloženom rasporedu za razdoblje od 13. siječnja 2020. nema pravo na uvećanje osnovne plaće za smjenski rad.

**103) Članak 19. Kolektivnog ugovora za zaposlenike u srednjoškolskim ustanovama, O. M.**

**G., Tehnička škola Zagreb, Veterinarska škola Zagreb**

 Zahtjev za tumačenje članka 19. Kolektivnog ugovora, Smjenski rad odnosi se na tumačenje ostvarivanja prava O.M.G. vjeroučitelj mentor zaposlenice u Tehničkoj školi Zagreb i Veterinarskoj školi Zagreb, na uvećanje osnovne plaće po osnovi smjenskog rada prema priloženim rasporedimarada u A. i B. smjeni (tablice o rasporedu tjednog zaduženja u nastavi).

**Tumačenje 103/20**

Nastavnica O.M.G., vjeroučitelj mentor, zaposlenica u Tehničkoj školi Zagreb i Veterinarskoj školi Zagreb ima pravo na uvećanje osnovne plaće za smjenski rad prema priloženom rasporedu za utorak i srijedu u B. smjeni u Veterinarskoj školi Zagreb pod uvjetom da mijenja smjene ili naizmjenično obavlja poslove u prvoj i drugoj smjeni tijekom radnog tjedna ili mjeseca.

**104) Članak 19. Kolektivnog ugovora za zaposlenike u srednjoškolskim ustanovama,**

**V. T., Veterinarska škola Zagreb**

Zahtjev za tumačenje članka 19. Kolektivnog ugovora, Smjenski rad, odnosi se na tumačenje ostvarivanja prava V.T. zaposlenice u Veterinarskoj školi Zagreb, na uvećanje osnovne plaće po osnovi smjenskog rada prema priloženim rasporedima rada u A. i B. smjeni (tablice o rasporedu tjednog zaduženja u nastavi).

**Tumačenje 104/20**

Nastavnica V. T. zaposlenica u Veterinarskoj školi Zagreb ima pravo na uvećanje osnovne plaće za smjenski rad **prema priloženom rasporedu za srijedu i petak u B. smjeni** pod uvjetom da mijenja smjene ili naizmjenično obavlja poslove u prvoj i drugoj smjeni tijekom radnog tjedna ili mjeseca.

**105)Članak 21. Kolektivnog ugovora za zaposlenike u srednjoškolskim ustanovama, A. V.,**

**Obrtnička i industrijska graditeljska škola Zagreb**

Zahtjev za tumačenje članka 21. Kolektivnog ugovora, odnosi se na tumačenje prava nastavnika Tjelesne i zdravstvene kulture, zaposlenikaObrtničke i industrijske graditeljske škole Zagreb na naknadu za rad nastavnicima po osnovi rada po prilagođenom programu pri izvedbi nastave s učenicima s teškoćama u razvoju po redovnim programima uz prilagodbu sadržaja i individualizirane postupke u razrednim odjelima, u uvjetima da Školanije tražila prilagodbu nastavnog predmeta Tjelesne i zdravstvene kulture, a u kontekstu primjene članka 80. Zakona o odgoju i obrazovanju u osnovnoj i srednjoj školi ( NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18) i Pravilnika o osnovnoškolskom i srednjoškolskom odgoju i obrazovanju učenika s teškoćama u razvoju ( Narodne novine broj 24/15.).

**Tumačenje 105/20**

 Zahtjev za tumačenje nije predmet tumačenja Zajedničke komisije za tumačenje Kolektivnog ugovora.

**106)Članak 21. stavak 7., Kolektivnog ugovora za zaposlenike u srednjoškolskim**

**ustanovama, M. G., Srednja škola Jelkovec**

 Zahtjev za tumačenje članka 21. stavak 7. Kolektivnog ugovora po osnovi ostvarivanja prava M.G. zaposlenika Srednje škole Jelkovec na uvećanje osnovne plaće u visini 5%, u uvjetima da prema školi i natrag u osobnoj organizaciji moraju prijeći najmanje 100 kilometara u oba smjera u jednom danu,a prema dokumentaciji u prilogu (tjedni raspored nastave i autobusni vozni red).

**Tumačenje 106/20**

Zbog različitih stavova Zajedničke komisije za tumačenje Kolektivnog ugovora za zaposlenike u srednjoškolskim ustanovama Zajednička komisija nije usuglasila tumačenje članka 21. stavak 7., Kolektivnog ugovora .

**107)Članak 39. stavak 1. alineja 3., Kolektivnog ugovora za zaposlenike u srednjoškolskim**

**ustanovama, R. B., Učenički dom Marije Jambrišak**

 Zahtjev za tumačenje članka 39. stavak 1. alineja 3., Kolektivnog ugovora, plaćeni dopust, tumačenje prava na plaćeni dopust po osnovi skrbi nad djetetom pastorkom u zajedničkom kućanstvu.

Djelatnica se udala se supruga koji je imao dijete staro 1 godinu. Cijeli život se je brinula za njega kao i za svoje dvoje djece. Također je primala dječji doplatak. Dokument o posvojenju nema niti rješenje da je primala dječji doplatak. To dijete, odrastao čovjek (42 godina ) iznenada je umro. Da li ima pravo na plaćeni dopust za smrt djeteta, te ujedno i novčanu naknadu za smrt djeteta.

Naime Zakon o radu u čl. 86. stav. 3. propisuje članove uže obitelji, te navodi termin pastorčad i posvojenici. U ostvarivanju prava prema Ustavu i Zakonu o radu termin pastorče se ne spominje u Kolektivnom ugovoru niti u našem Pravilniku o radu.

**Tumačenje 107/20**

Kolektivnim ugovorom nije ugovoreno pravo na plaćeni dopust za slučaj smrti pastorka.

Pravo na isplatu pomoći za slučaj smrti nije ugovoreno Kolektivnim ugovorom te nije predmet tumačenja Zajedničke komisije za tumačenje Kolektivnog ugovora.

**108) Članak 19. Kolektivnog ugovora za zaposlenike u srednjoškolskim ustanovama, M. Z.,**

**Obrtnička škola Osijek**

 Zahtjev za tumačenje članka 19. Kolektivnog ugovora, Smjenski rad, odnosi se na tumačenje ostvarivanja prava zaposlenika Obrtničke škole Osijek na uvećanje osnovne plaće po osnovi smjenskog rada prema priloženom rasporedu.

Zahtjev 2. Na koji način se određuje u kojoj smjeni djelatnik radi, ako u nekom danu radi u obje smjene?

**Tumačenje 108/20**

 Prema priloženom rasporedu iz zahtjeva za tumačenje članka 19. Kolektivnog ugovora djelatnik Obrtničke škole Osijek nema pravo na uvećanje osnovne plaće za smjenski rad.

 Ako je zaposlenik u jednom danu radio u dvije smjene, smjena se određuje prema onoj smjeni u kojoj je zaposlenik proveo pretežiti dio radnog vremena.

**109)Članak 38. stavak 3. podstavak a., alineja 5 Kolektivnog ugovora za zaposlenike u**

 **srednjoškolskim ustanovama, I. B., Gospodarska škola Varaždin**

Podnositelj zahtjeva traži tumačenje članka 38. stavak 3. podstavka a), alineja 5 Kolektivnog ugovora za zaposlenike u srednjoškolskim ustanovama, godišnji odmor, po osnovi odnosili se navedena odredba na pomoćnike u nastavi kod izračuna dana godišnje odmora?

**Tumačenje 109/20**

Ukoliko pomoćnik u nastavi ima sklopljen ugovor o radu sa srednjoškolskom ustanovom ostvaruje pravo po osnovi članka 38. st.3. podstavka a), alineja 5 Kolektivnog ugovora.

**110)Članak 21. stavak 7. Kolektivnog ugovora za zaposlenike u srednjoškolskim ustanovama,**

**J. B., Škola za medicinske sestre Vinogradska**

Podnositelj zahtjeva traži tumačenje članka 21. stavka 7. Kolektivnog ugovora za zaposlenike u srednjoškolskim ustanovama, po osnovi ostvarivanja prava zaposlenika Škole za medicinske sestre Vinogradska na uvećanje osnovne plaće u visini 5%, u uvjetima da prema školi i natrag u osobnoj organizaciji mora prijeći najmanje 100 kilometara u oba smjera u jednom danu, a prema priloženim podacima oputovanju u oba smjera u jednom danu na relaciji Sveti Ilija u Varaždinskoj županiji do Škole za medicinske sestre Vinogradska, Vinogradska 29 u Zagrebu.

**Tumačenje 110/20**

Zbog različitih stavova Zajedničke komisije za tumačenje Kolektivnog ugovora za zaposlenike u srednjoškolskim ustanovamaZajednička komisija nije usuglasila tumačenje članka 21. stavak 7., Kolektivnog ugovora .

**111)Članak 24. Kolektivnog ugovora za zaposlenike u srednjoškolskim ustanovama, S. H.,**

**Upravna škola Zagreb**

Podnositelj zahtjeva traži tumačenje članka 24. Kolektivnog ugovora za zaposlenike u srednjoškolskim ustanovama po osnovi priznavanja poljoprivrednog staža u staž osiguranja u smislu ostvarivanja prava na umanjenje norme/uvećanje plaće?

Može li se dopis i potvrda o stažu zaposlenice škole S. T. S. koje je izdao Hrvatski zavod za mirovinsko osiguranje dana 15.01.2020. smatrati vremenom provedenom u radu prema članku 24. Kolektivnog ugovora za zaposlenike u srednjoškolskim ustanovama čime bi imenovana zaposlenica ostvarila pravo na uvećanje osnovne plaće od 4 posto.

**Tumačenje 111/20**

Zbog različitih stavova članova Zajedničke komisije za tumačenje Kolektivnog ugovora zajednička komisija nije usuglasila tumačenje članka 24. Kolektivnog ugovora po postavljenom zahtjevu za tumačenje.

**112)Članak 19. Kolektivnog ugovora za zaposlenike u srednjoškolskim ustanovama, I. B.**

 **Turističko-ugostiteljska i prehrambena škola Bjelovar, Medicinska škola Bjelovar;**

 Zahtjev za tumačenje članka 19. Kolektivnog ugovora, Smjenski rad, odnosi se na tumačenje ostvarivanja prava nastavnice I. B. zaposlenice Turističko-ugostiteljske i prehrambene škole Bjelovar i Medicinske škole Bjelovar na uvećanje osnovne plaće po osnovi smjenskog rada prema priloženom rasporedu nastave u te dvije srednjoškolske ustanove.

**Tumačenje 112/20**

Prema priloženom rasporedu održavanja nastave iz zahtjeva za tumačenje članka 19. Kolektivnog ugovora, uz činjenicu da se rasporedi nastavnog rada nastavnice kod dva poslodavca ne sumiraju kao pokazatelj smjenskog rada u dvije škole, djelatnica Turističko-ugostiteljske i prehrambene škole Bjelovar i Medicinske škola Bjelovar nema pravo na uvećanje osnovne plaće za smjenski rad.

**113) Članak 19. stavak 3., 4., 5. i 6. Kolektivnog ugovora za zaposlenike u srednjoškolskim**

**ustanovama, S.K.Trgovačka škola Zagreb**

Zahtjev za tumačenje članka 19.stavka 3., 4., 5. i 6. Kolektivnog ugovora, Smjenski rad, odnosi se na tumačenje ostvarivanja prava nastavnice S.K. zaposlenice Trgovačke škole Zagreb na uvećanje osnovne plaće po osnovi smjenskog rada, a prema priloženom rasporedu održavanja nastave.

**Tumačenje 113/20**

 Prema priloženom rasporedu održavanja nastave iz zahtjeva za tumačenje članka 19. Kolektivnog ugovora, nastavnica S. K.zaposlenica Trgovačke škole Zagreb prema rasporedu za ponedjeljak, utorak, četvrtak i petak u II. turnusu (desni raspored) ima pravo na uvećanje osnovne plaće za smjenski rad.

**114.Članak 19. stavak 3., 4., 5. i 6. Kolektivnog ugovora za zaposlenike u srednjoškolskim**

**ustanovama, G.V.,Trgovačka škola Zagreb**

Zahtjev za tumačenje članka 19.stavka 3., 4., 5. i 6. Kolektivnog ugovora, Smjenski rad, odnosi se na tumačenje ostvarivanja prava nastavnice G.V. zaposlenice Trgovačke škole Zagreb na uvećanje osnovne plaće po osnovi smjenskog rada, a prema priloženom rasporedu održavanja nastave.

**Tumačenje 114/20**

Prema priloženom rasporedu održavanja nastaveu A i B. tjednu iz zahtjeva za tumačenje članka 19. Kolektivnog ugovora, nastavnica G.V. zaposlenica Trgovačke škole Zagreb,**prema rasporedu za A. tjedan za dane utorak, srijedu i petak ima pravo na uvećanje osnovne plaće za smjenski rad**, a prema rasporedu za B. tjedan nema pravo na uvećanje osnovne plaće za smjenski rad.

**115)Članak 19. stavak 3., 4., 5. i 6. Kolektivnog ugovora za zaposlenike u srednjoškolskim**

**ustanovama, J.R., Trgovačka škola Zagreb**

 Zahtjev za tumačenje članka 19.stavka 3., 4., 5. i 6. Kolektivnog ugovora, Smjenski rad, odnosi se na tumačenje ostvarivanja prava nastavnika J.R. zaposlenika Trgovačke škole Zagreb na uvećanje osnovne plaće po osnovi smjenskog rada, a prema priloženom rasporedu održavanja nastave.

**Tumačenje 114.**

Prema priloženom rasporedu za A i B. tjedan održavanja nastave iz zahtjeva za tumačenje članka 19. Kolektivnog ugovora, nastavnik J.R. zaposlenik Trgovačke škole Zagreb, **prema rasporedu za A tjedan, za dane ponedjeljak i četvrtak, ima pravo na uvećanje osnovne plaće za smjenski rad**.

Prema rasporedu za B tjedan nastavnik J.R. nema pravo na uvećanje osnovne plaće za smjenski rad.

Članovi Zajedničke komisije Članovi Zajedničke komisije

Ministarstva znanosti i obrazovanja: Nezavisnog sindikata zaposlenih

 u srednjim školama Hrvatske:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tanja Malinac Nijaz Karić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Daliborka Rezo Branka Pavoković

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Andrea Uroić-Landekić Mirela Matijević Erceg